Volodõmõr Lõtvõn

Volodõmõr Lõtvõn (ukraina Володимир Михайлович Литвин; sündinud 9. aprillil 1956) on Ukraina poliitik ja riigiametnik.

Ukraina poliitikas 
Aastatel 1994–1999 oli ta president Leonid Kutšma abi ning aastatel 1999–2002 oli ta presidendi administratsiooni juht. Lõtvõn oli aastatel 2002–2006 ja 2008-2012 Ukraina ülemraada esimees. 

Tema juhitaval Lõtvõni Blokil on Ülemraada 2007. aastal valitud koosseisus 20 kohta 450-st. 2006. aastal valitud Ülemraada valimistel ei ületanud see poliitjõud üllatuslikult valimiskünnist.

4. juulil 2012 teatas ta seoses vene keele ametlikku staatust suurendava riikliku keelepoliitika seaduse vastuvõtmisega parlamendis 3. juulil, et astub Ülemraada esimehe kohalt tagasi. Lõtvõn oli lootnud vastuolulise seaduse vastuvõtmist enne parlamendi suvepuhkust pidurdada, sest pidas seaduseelnõud Ukraina rahvuslikku ja riiklikku terviklikkust lõhestavaks.

Isiklikku 
Varem tegutses poliitanalüütikuna Ukraina NSV Kommunistliku Partei keskkomitees.

Ukraina Rahvusliku Teaduste Akadeemia korrespondentliige.

Volodõmõr Lõtvõni vend Mõkola on olnud Ukraina Piirivalveteenistuse juht.

Volodõmõr Lõtvõn on Ukraina kangelane aastast 2004.

Viited

Välislingid 
 Lõtvõni veebisait

Ukraina poliitikud
Sündinud 1956
Ukraina kangelased